钦定古今图书集成/明伦汇编/氏族典/第408卷 > 许光亨〈子宗彦 孙登〉
## 钦定古今图书集成/明伦汇编/氏族典/第408卷 > 许光亨〈子宗彦 孙登〉

按《漳州府志》：“光亨字必达，唐宣威将军许天正裔孙。
少负奇气，博贯古今。登大观三年进士，调江宁令，以
循良著。丞相曾文正荐为昭文馆修撰，出提点湖南
刑狱，谳论平允，时称无冤。改开封治中，奸豪敛迹。宣
和元年，疏论天变，辞甚抗直。出判相州，御史陈瓘力
谏不宜疏远，光亨杜言者口。召为太子中允，转周府”
少卿兼太学司成。乞骸骨，未报。三班侍从荐，擢少卿、
兵部尚书、门下侍郎兼平章军国重事，力辞，诏许之，
遂以少师奉祠，提举洞霄冲祐观。子宗彦，字仙峰，靖
康间特奏名，任龙川尉。孙登，字希进，登，绍兴戊辰进
士，官朝散大夫、水部郎中、知兴国州事兼管内劝农
使。